ಮಂಜು ಒಬ್ಬ ರಿಯಲ್ ಎಂಟರ್ಟೈನರ್ – ಮಂಜುಗೆ ಮನೆಮಂದಿಯ ಶುಭ ಹಾರೈಕೆಗಳು

ಈ ವಾರ ಬಿಗ್‍ಬಾಸ್ ಗ್ರಾಂಡ್ ಫಿನಾಲೆ ವೀಕ್ ಆಗಿರುವುದರಿಂದ ಪ್ರತಿದಿನ ದೊಡ್ಮನೆಯಲ್ಲಿ ಟಾಪ್ 5 ಸ್ಪರ್ಧಿಗಳ ವಾಲ್ ಆಫ್ ದಿ ಫ್ರೆಮ್ ಕ್ರಿಯೆಟ್ ಮಾಡಿ ಬಿಗ್‍ಬಾಸ್ ಮನೆಯಲ್ಲಿ ಸ್ಪರ್ಧಿಗಳ ಜರ್ನಿಯನ್ನು ಮೆಲುಕು ಹಾಕಲಾಗುತ್ತಿದೆ.

ಸದ್ಯ ಬಿಗ್‍ಬಾಸ್ 43ನೇ ದಿನ ಗಾರ್ಡನ್ ಏರಿಯಾದಲ್ಲಿ ಜಗಮಗಿಸುವ ಲೈಟ್ ಮಧ್ಯೆ ಮಂಜು ಪಾವಗಡ ಫೋಟೋ ಫ್ರೆಮ್ ಹಾಕಲಾಗಿತ್ತು. ಇದನ್ನು ನೋಡಿ ಮಂಜು ಫುಲ್ ಖುಷ್ ಆಗಿದ್ದಾರೆ. ಬಳಿಕ ನನ್ನ ಜೀವನದಲ್ಲಿ ಬಿಗ್‍ಬಾಸ್ ದೊಡ್ಡ ಇತಿಹಾಸ. ಇದು ದೊಡ್ಡ ವೇದಿಕೆ, ನನಗೆ ಈ ಜಾಗ ಎಂದರೆ ಬಹಳ ಇಷ್ಟ. ಇದು ನನಗೆ ಸುಮಾರು ವರ್ಷದ ಕನಸಾಗಿತ್ತು. ನಾನು ರಂಗಭೂಮಿ ಸಿನಿಮಾರಂಗಕ್ಕೆ ಪ್ರವೇಶಿಸಿ ಸುಮಾರು 9-10 ವರ್ಷವಾಯಿತು. ಮಜಾಭಾರತದಿಂದ ಬಂದು ಇಂದು ಬಿಗ್‍ಬಾಸ್ ಮನೆಗೆ ಬಂದು 110 ದಿನ, 20 ದೊಡ್ಡ ಗಣ್ಯರು, ದೊಡ್ಡ ಹೆಸರಿನಲ್ಲಿ ಗುರುತಿಸಿಕೊಂಡವರು. ಎಲ್ಲರೂ ಸಾಧನೆ ಮಾಡಿರುವವರು ಇಂದು ನನ್ನ ಸ್ನೇಹಿತರಾಗಿದ್ದಾರೆ. ಇಲ್ಲಿ ಬಂದು ಒಬ್ಬೊಬ್ಬರಿಂದ ಒಂದೊಂದು ಬಹಳ ಕಲಿತ್ತಿದ್ದೇನೆ. ಎಲ್ಲರಿಗೂ ಬಹಳ ಧನ್ಯವಾದ ಎಂದು ತಿಳಿಸಿದ್ದಾರೆ.

ನಂತರ ವೈಷ್ಣವಿ ನೀವಿದ್ದ ಕಡೆ ನಗು ಇರುತ್ತದೆ. ನೀವು ಎಲ್ಲೆ ಇದ್ದರೂ, ಏನೇ ಮಾಡುತ್ತಿದ್ದರೂ ಎಂಗೇಜಿಂಗ್ ಆಗಿರುತ್ತೀರಾ. ಅದರಿಂದ ಎನರ್ಜಿ ಲೆವಲ್ ತುಂಬಾ ಹೈ ಆಗುತ್ತದೆ. ಈ ಮನೆಗೆ ತುಂಬಾ ನೀವು ಅವಶ್ಯಕತೆ, ನೀವು ಟಾಸ್ಕ್ ಆಡುವ ರೀತಿ, ಒಂದು ಟೀಂನನ್ನು ನಿಭಾಯಿಸುವ ರೀತಿ, ನಿಮ್ಮ ಟೀಂನಲ್ಲಿ ಇದ್ದಾಗ ನನಗೆ ಬಹಳ ಖುಷಿಕೊಟ್ಟಿದೆ. ಎಲ್ಲರನ್ನು ಯಾವಾಗಲೂ ನಗಿಸುತ್ತೀರಿ, ನಿಮ್ಮ ನಗು ಇಡೀ ಕರ್ನಾಟಕ ಅಲ್ಲ. ಭಾರತಕ್ಕೆ ಸ್ಪ್ರೆಡ್ ಆಗಲಿ ಎಂದು ವಿಶ್ ಮಾಡುತ್ತಾರೆ.

ಬಳಿಕ ಪ್ರಶಾಂತ್ ಮಂಜು ಯಾವ ಸೋಲನ್ನು ಒಪ್ಪಿಕೊಳ್ಳದ ವ್ಯಕ್ತಿ, ಚೇರ್ ಟಾಸ್ಕ್‌ನಲ್ಲಿ ಮಂಜು ಆಡಿದ ಮೈಂಡ್ ಗೆ ನಾನು ಯಾವತ್ತು ಮರೆಯಲ್ಲ. ಮಾತು ಬಲ್ಲವನಿಗೆ ಜಗಳವಿಲ್ಲ. ಮಂಜುಗೆ ಮಾತು ಬರುತ್ತದೆ. ಮಂಜುಗೆ ಮಾತೇ ಬಂಡವಾಳ. ಮಾತಿನಿಂದಲೇ ಅವನು ಮುಂದೆ ಹೋಗಬಹುದು ಒಳ್ಳೆಯದಾಗಲಿ. ಈ ವರ್ಷ ನಿಮಗೆ ಮದುವೆಯಾಗಲಿ, ಯಾವಾಗಲೂ ನಗುತ್ತೀರಿ, ನಗಿಸುತ್ತೀರಿ ಎಂದು ಹಾರೈಸುತ್ತಾರೆ.

ಮತ್ತೊಂದೆಡೆ ದಿವ್ಯಾ ಉರುಡುಗ ಮಂಜು ಒಬ್ಬ ನಿಜವಾದ ಎಂಟರ್ಟೈನರ್, ಇಲ್ಲಿ ಇರುವವರಲ್ಲಿ ಬಹಳ ಕಂಫರ್ಟ್ ಇರುವ ವ್ಯಕ್ತಿ ಅಂದರೆ ಮಂಜು, ನಾನು ಅವನೊಂದಿಗೆ ತುಂಬಾ ಒಳ್ಳೆಯ ಕಾಲವನ್ನು ಕಳೆದಿದ್ದೇನೆ. ಮಂಜು ನನಗೆ ತುಂಬ ಒಳ್ಳೆಯ ಫ್ರೆಂಡ್. ನಾನು ಅವನೊಂದಿಗೆ ಎಲ್ಲವನ್ನು ಶೇರ್ ಮಾಡಿಕೊಳ್ಳಬಹುದು. ಮಂಜು ಸೇವ್ ಆಗಿದ್ದು, ತುಂಬಾ ಖುಷಿಯಾಗುತ್ತಿದೆ. ನಿನಗೆ ಒಳ್ಳೆಯದಾಗಲಿ ಖುಷಿಯಾಗಿರು ಎಂದು ಹೇಳುತ್ತಾರೆ.

ನಂತರ ಮಾತನಾಡಿದ ಅರವಿಂದ್, ನನಗೆ ಮಂಜು ಟೈಮಿಂಗ್ ಅಂದರೆ ಬಹಳ ಇಷ್ಟ. ಮಂಜು ಒಳ್ಳೆ ಕಾಂಪಿಟೇಟರ್, ಮುಂದೆ ಆಚೆ ಕೂಡ ನಾವು ಹೀಗೆ ಇರುತ್ತೇವೆ ಎಂದು ಭಾವಿಸುತ್ತೇನೆ. ಗುಡ್ ಲಕ್ ಚೆನ್ನಾಗಿರಿ ಎಂದಿದ್ದಾರೆ.

ಇನ್ನೂ ದಿವ್ಯಾ ಸುರೇಶ್ ನನ್ನ ಬಿಗ್‍ಬಾಸ್ ಜರ್ನಿ ಮಂಜು ಪಾವಗಡ ಇಲ್ಲದೇ ಇನ್ ಕಂಪ್ಲೀಟ್. ಇಷ್ಟು ದಿನ ನಿನಗೆ ಸ್ಫೂರ್ತಿ ಯಾರು ಅಂದರೆ ನಮ್ಮ ಅಮ್ಮ ಎಂದು ಹೇಳುತ್ತಿದ್ದೆ. ಆದ್ರೆ ಇನ್ನೂ ಮುಂದೆ ನಮ್ಮ ಅಮ್ಮ ಜೊತೆ ಮಂಜು ಪಾವಗಡ ಎಂದು ಹೆಮ್ಮೆಯಿಂದ ಹೇಳಿಕೊಳ್ಳುತ್ತೇನೆ. ನಿನ್ನ ಜರ್ನಿ ನೋಡಿದರೆ ಜೀರೋಯಿಂದ ಬಿಗ್‍ಬಾಸ್ ತನಕ ಬರುವುದು ಬಹಳ ಕಷ್ಟ. ನೀನು ತುಂಬಾ ಒಳ್ಳೆಯವನು, ಒಳ್ಳೆಯ ಮನಸ್ಸಿದೆ ಯಾವಾಗಲೂ ಖುಷಿಯಾಗಿರು ಎಂದು ಹೇಳಿದ್ದಾರೆ. ಇದನ್ನೂ ಓದಿ: ಏನಪ್ಪಾ ಇದು ವೈಭೋಗ, ನನ್ನ ಜಾತಕದಲ್ಲಿ ಇದೆಲ್ಲಾ ಇದೆ ಅಂತ ಗೊತ್ತಿರಲಿಲ್ಲ: ಮಂಜು